જેમાં નર્મદા એપાર્ટમેન્ટની 25 જેટલી ઈમારતો અત્યંત જર્જરિત થઈ જવા સાથે ઈમારત ના સ્લેબના પોપડા પણ પડી રહ્યા હોવાના પગલે જાનહાની થવાની સંભાવના હોવાના પગલે ભરૂચ નગર પાલિકા એ    25 જેટલા જર્જરિત એપાર્ટમેન્ટોનો સર્વે કરી તમામ એપાર્ટમેન્ટના મિલ્કત ધારકોને ઈમારત ઉતારી લેવા અથવા અન્ય જગ્યાએ ખસી જવા માટે નોટિસ ફટકારી છે એપાર્ટમેન્ટો અત્યંત જર્જરિત બનતા ભરૂચ નગરપાલિકા દ્વારા 500 પરિવારના લોકોને મિલ્કત જર્જરિત સંબંધિત નોટિસો ફટકારી તાકીદ કરાઈ છે    ભરૂચ નગર પાલિકાના ચીફ ઓફિસર સંજય સોની એ જણાવ્યું હતું કે ભરૂચ નગરપાલિકા દ્વારા ગુજરાત હાઉસિંગ બોર્ડ સંચાલિત નર્મદા એપાર્ટમેન્ટ ના 500 પરિવાર જર્જરિત ઈમારતમાં વસવાટ કરે છે અને કોઈ દુર્ઘટના ન સર્જાય તે માટે લોકોને સાવચેત કરવા માટે નોટિસ ફટકારી છે અને ગુજરાત હાઉસિંગ બોર્ડ સાથે પણ ચર્ચા વિચારણા ચાલુ છે ભરૂચ નગરપાલિકા દ્વારા જર્જરિત ઈમારતોને નોટિસ આપી સાવચેત રહેવા સાથે તકેદારીના પગલા ના ભાગરૂપે સાવચેત કરાયા છે જર્જરીત ઈમારત માટે પણ સરકાર તરફથી લોન આપવામાં આવે છે મિલકત ધારકો આ યોજનાનો લાભ લઇ પોતાની જર્જરીત ઈમારત ની મરામત પણ કરાવી શકે છે    નર્મદા એપાર્ટમેન્ટના રહિશોએ આક્ષેપ કરતાં જણાવ્યું હતું કે ભરૂચ નગર પાલિકા એ માત્ર નોટિસ આપી જર્જરીત ઈમારત માંથી નિકળી જવા તાકીદ કર્યા છે પરંતુ ગુજરાત હાઉસિંગ બોર્ડ નવા એપાર્ટમેન્ટ બનાવે ત્યાં સુધી ગરીબ અને મધ્યમ પરિવારના લોકો ક્યાં વસવાટ કરી શકે તે એક પ્રશ્ન ઊભો થતા મોંઘવારીના યુગમાં નવા એપાર્ટમેન્ટ તૈયાર થાય ત્યાં સુધી મિલ્કત ધારકોને માસિક ભાડુ ચૂકવવામાં આવે તેવી માગણી પણ કરી છે અત્રે ઉલ્લેખનીય બાબત એ પણ છે કે જે મિલકતધારકોને ભરૂચ નગરપાલિકાએ નોટીસ આપી છે તે જર્જરિત ઇમારતના મકાનો ના પોપડા પડીને લોકો ઉપર પડ્યા પણ છે અને લોકો ઈજાગ્રસ્ત પણ બન્યા છે ત્યારે નર્મદા એપાર્ટમેન્ટ ના જર્જરીત મકાનો અંગે ક્યારે કાર્યવાહી થાય છે તે જોવું રહ્યું